Document ID: /roh_data/filtered/fineweb-2-filterrobots_roh.jsonl.gz/67149

Per la segunda giada ston las votantas ed ils votants dal Grischun votar davart l’iniziativa da charvun. Per pudair realisar quest’iniziativa, dovri numnadamain ina revisiun da la constituziun.
Il grond tema en il Telesguard è la midada da la lescha federala davart radio e televisiun (LRTV). Questa ha procurà per discussiuns fitg emoziunalas l’ultim temp. Nus discurrin cun Angela Casanova da l’uniun d’artisanadi e mastergn che ha lantschà il referendum e cun Martin Candinas che sustegn il project. Era las ulteriuras votaziuns federalas e communalas èn tema tar nus.